《述九颂·耀德》
宋代·程公许

郊见帝兮琮璜，瑟彼瓒兮流斯黄。
物有专兮灵粹，宁糅杂兮寻黄。
懿君子兮毓协，可蠡测兮蕴藏。
禀堪舆兮间气，学远绍兮皇王。
探坠绪兮邹鱼，集皋夔兮众芳。
俗萲萲兮要燕，纷佩兮兰纕。
众襜兮治服，烂余裳兮织襄。
石渠兮紫橐，斗枢兮万阁。
持众美兮康国。世惛惛兮莫吾与，
矫兹媚兮私处。畦於闾兮珣琪，
艺琼蔬兮玄圃。暖晴旭兮养和，
霏瑞雾兮来下。苟质兮莫亏，
犹可遗兮远者。及义鞭兮未晏，
导帝这兮轨路。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。